السلام عليكم ورحمة الله. اهلا بكم في الدرس الثالث وهو عن التدبر العقلي هناك عوامل مساعدة تساعد الانسان على تدبر العقل. واحد الاهتمام بايجادة اللغة العربية. يعني طب انا لقيت اللغة العربية بتاعتي تعبانة. او كنت عايش برة
طول عمري او كنت خريج مدارس من مدارس الافرانكا اللي ما بتعلمش لغة عربية كويسة. مش مشكلة انت حسن اللغة العربية بتاعتك واقرأ باللغة العربية واقرأ في اللغة العربية واتفرج على دروس البلاغة بتاعة الدكتور مسلا محمد محمد ابو موسى
ابدأ اهتم باللغة العربية اسناء ما انت بتتدبر القرآن. فاهتم باجازة اللغة العربية ايضا الاطلاع على التفاسير المختلفة واسباب النزول انا في الحالة دية بانصح الناس ان ما هو انت لما انت بتتدبر بس انت برضه لو لو بتقرأ لابد انت تنمي عقلك وتنمي سقافتك ومعرفتك بالقرآن
عن طريق القراءة في التفاسير انا انصح بعدة تفاسير منها تفسير التحرير والتنوير وتقرأ الجامع لاحكام القرآن للقرطبي آآ تقرأ لانه بيهتم باللغة جدا وبالقراءات في تفسير اسمه الالوسي تفسير روح المعاني للالوسي وده تفسير تدبري رائع جدا وجميل جدا
في متصوف ولكنه من الصوفية المعتدلين اللي ما عندهمش ابتداع والكلام ده آآ اه تفسير التحرير والتنوير للطاهر بن عاشور وبالتأكيد آآ ظلال القرآن للشيخ سيد قطب من العوامل المساعدة على التدبر جدا هو
قوة التصور والتخيل. قوتك على تخيل الاية. ازاي تقلب الاية الى مسرحية قدامك على خشبة مسرح كل شيء مذكور في الاية يتشخصن الى شخص على خشبة المسرح بتتكلم عن السماوات عن الارض عن الشمس عن القمر
عن الجبال عن الرياح عن الحيوان عن اي شيء تحاول تتخيل الاية قدامك وهناك كتابين من اجمل ما يمكن ساعدوني جدا في تخيل الايات والتصور منهم كتاب اسمه التصوير الفني في القرآن
التصوير التصوير الفني في القرآن ازاي القرآن بيصور لك الامور وازاي تقدر تتصور الاية التصوير الفني في القرآن وكتاب اخر لنفس الكاتب اسمه من مشاهد يوم القيامة من مشاهد كل شيء في يوم القيامة بيقلبوا لك الى مشهد. وكأنه مشهد مسرحي. قدامك على خشبة انت شايف كل حاجة
الكتابين طبعا للشيخ سيد قطب يبقى التصوير الفني في القرآن ومن مشاهد يوم القيامة من العوامل المساعدة على التدبر التفكير التدبري الموضوعي ازاي تتفكر بتدبر تتفكر بتدبر. فيه ناس بتسميه التفكير النقدي
كلمة نقد ما تتقالش على القرآن. لان الواحد ما الناقد بيقرأ النص وينقده يعني بيقول النص ده جيد يحكم على النص انه نص جيد او مش جيد او في مشاكل او في اخطاء احنا لا يستطيع احد كائنا من كان ان ينقض القرآن
ولكن طريقة التفكير دي احنا عايزينها اللي هي بشوف كده واقول اه طب ربنا قال كده ليه طب هو ليه ما قالهاش بطريقة تانية لكن بنسميه تفكير تدبري لان انا اتدبر وابحث
عن الحكمة من ذلك. يعني انا بدخل على القرآن وانا متأكد ان هناك حكمة قد هي تكون غائبة عني. لكن انا ابحث عنها. لزلك ما بنسموش تفكير نقدي زميل تفكير تدبري
من العوامل المساعدة ايضا على التدبر اعمال الفكر من اجل الفهم. انا احاول افهم كل شيء احاول افكر معنى الايات دي وانعكاساتها علي العوامل المساعدة على التدبر الاخلاص الناس بقى اللي بتتجمع في مجالس التدبر وتعالوا نتدبر احنا بنتدبر يوم تلاتة عدوا علينا آآ بعض الناس بتعمل كده بنية انها عايزة
الناس الى تدبر والبعض الاخر بيتمنزر هو عايز المجلس يكون في بيته عشان يتمنظر بالبيت وبالشياكة بتاعة الصالون. او عامل بوفيه جامد جدا والناس تعرف ان هو راجل غني. او ان هو
طبعا كويس ان الانسان يكرم الناس اه لكن المهم نيتك ايه نيتك ايه في ده هل انت بتتدبر لوحدك برضو ولا انت لازم دايما تبقى مع الناس؟ عشان الناس تبقى عارفة انك راجل متدين ويبوسوا ايدك وخدني على جناحك يا شيخ. فالاخلاص شيء مهم
جدا ازا كان تدبرك باخلاص فهنيئا لك وازا كان تدبرك بدون اخلاص ورياء وسمعة انا لله وانا اليه راجعون. احسن الله عزاءك. انت ضيعت وقتك. وقد يكون اللي بتعمله ده
يقودك الى مكان سيء جدا مش ده اللي احنا عايزين نروحه التجرد انت لازم تدي وقتك للقرآن ادي القرآن كلك يعطيك بعضه ما فيش حاجة اسمها في الوقت الفاضي هبقى اتدبر القرآن. لأ ده انت تعمل وقت مقدس للقرآن ولتدبر القرآن
ملاحزة السياق بسباقه ولحاقه. شف خلي بالك هناك حاجة اسمها السباق يعني ما سبق يعني انت بتقرا مسلا اية لازم تلاحز السباق ما سبقها من ايات ما اسم السباق وفي اللحاق انت بتقرا اية فتشوف ما لحقها من ايات
الاتنين مع بعض السباق واللحاق ده اسمه كونتيكس ده اسمه سياق لابد وانت بتقرا انك تلاحز السياق سواء بالسباق او باللحاق لا بد من ملاحزة السياق دائما عشان تبقى فاهم انت بتقرا في ايه اصلا
من العوامل المساعدة جدا على تدبر ملاحزة الضمائر وربنا بيكلم مين كل قل في القرآن قل يا محمد لازم تبقى انت عارف ده وهناخد امثلة على ذلك. لكن تبقى عارف الضمائر هو ربنا هنا بيكلم مين
بني اسرائيل ولا بيكلمنا احنا ولا بيكلم مين؟ لا تكون فاهم مين بيكلم مين احيانا القرآن بياخد شخصية مختلفة وبيتكلم هو كقرآن لازم بقى ودي مسألة مهمة جدا تفهم ان كل كلمة في القرآن نزلت لك انت
مش نزلت الجيران يعني انت بتقرا اية ليه بتفهم ان هي نازلة لك؟ كل كلمة فيها نازلة لك. وهناخد على كده آآ تعالوا نتكلم عن الضمائر شوية ضمير المخاطب المفرد مقصود به النبي على طول. قل يا ايها الكافرون
النبي عليه الصلاة والسلام. كل قل في القرآن قل يا يعني قل يا محمد لا تجعل مع الله الها اخر. طبعا احنا نخاطب من خلال النبي ايضا ولكن الاساس فيه وانا بافهم ان ده خطاب للنبي
لا تجعل مع الله الها اخر فتقعد مذموما مخذولا. هذا خطاب للنبي ولينا من خلال النبي ايضا لكن سبحان الله انا هنا اتدبر ربنا بيقول للنبي عليه الصلاة والسلام لا تجعل مع الله الها اخر
هو النبي عبد اصنام اصلا قبل الرسالة عشان يعبدها بعد الرسالة ما حصلش. ازا مستبعد جدا جدا ان ربنا يكون يقصد انه يخاطب النبي يقول له ما تتخزش اصنام الهة
ازا لا تجعل مع الله الها اخر ازا ممكن يكون هناك الهة اخرى بس ما هياش اصنام وبعدين ده في سورة الاسراء. ده النبي عليه الصلاة والسلام لسة راجع من رحلة الاسراء والمعراج. ده حاجة منتهى التكريم. لكن لانه بشر ومتعرض لما يتعرض له البشر
فربنا قال له لا تجعل مع الله الها اخر هناك اشياء الانسان يعبدها المال القوة السلطة النفس الهوى ازا هنا ابدأ افهم بقى ان هنا هو الالهة الاخرى مش فقط اللات والعزى
عشان هي لو مجرد لا تجعل مع الله الها اخر معناها اللات والعزى ومنات والاصنام بتاعة الجاهلية. فانا بافتكر ان الاية دي بعيدة تماما عني وما تخصنيش لكن لأ لما افهم ان هناك الهة اخرى تعبد من دون الله كالمال كالقوة كالشهرة كالسلطة كالنفس
كالهوا افهم ان الاية دي تخصني وبتكلمني وبتحزرني من انا اقعد مذموما مخذولا في يوم من الايام ضمير مخاطب جمع. قولوا امنا بالله يبقى بيكلمنا احنا بيكلم الناس بيكلم المؤمنين قولوا امنا بالله وما انزل الينا وما انزل الى ابراهيم واسماعيل واسحاق ويعقوب والاسباط
وما اوتي موسى وعيسى وما اوتي النبيون من ربهم لا نفرق بين احد منهم ونحن له مسلمون هتلاقي ام تريدون ان تسألوا رسولكم انتم كما سئل موسى من قبلي بل خطاب لنا احنا كمسلمين. انتم عايزين تسألوا رسولكم زي ما سئل موسى من قبل
من بني اسرائيل ومن يتبدل الكفر بالايمان فقد ضل سواء السبيل. يبقى ازا يا جماعة الكفر مش امر بعيد عننا احنا كمان لو انت فاهم ان ربنا بيزكر لك قصص الاولين عشان يسليك يبقى انت غلطان
عشان يحذرك من انك تقع فيما وقعوا فيه. فتصبح انت كمان مغضوب عليه او من الضالين اهمية السياق لفهم النص القرآني مهم جدا افهم من السياق من يكلم من يعني
تعال نشوف كده من يكلم من في هذا المثال. رح لي كده على سورة البقرة الاية اربعة وستين. وشف ربنا سبحانه وتعالى بيقول ايه ثم توليتم من بعد ذلك فلولا فضل الله عليكم ورحمته لكنتم من الخاسرين. الخطاب ده لمين
ثم توليتم من بعد ذلك فلولا فضل الله عليكم ورحمته لكنتم من الخاسرين مش واضح اما تيجي نرجع اية لورا شف السباق الاية تلاتة وستين بتقول ايه؟ واذ اخذنا ميثاقكم ورفعنا فوقكم الطورى خذوا ما اتيناكم
بقوة واذكروا ما فيه لعلكم تتقون. ثم توليتم من بعد ذلك ازن الخطاب من بني اسرائيل يبقى زهر لي من السياق الخطاب لمين لولا السياق انا ما كنتش فهمت الاية اربعة وستين
هذه هي اهمية النظر في السياق. ما ينفعش تاخد الاية كما هي كوحدة وتتعامل معها لوحدها. ما ينفعش. في القرآن لابد من النزر في السياق سورة هود اربعة واربعين. رح كده افتح سورة هود اربعة واربعين
وقيل يا ارض بلعي ماءك ويا سماء اقلعي. وغيض الماء وقضي الامر واستوت على وقيل بعدا للقوم الظالمين. في قصة سيدنا نوح بعد ما حصل الطوفان ربنا بيقول لي في الاية اربعة واربعين من سورة هود وقيل
مبني للمجهول مين اللي قال وقيل يا ارض ابلعي ماءك ويا سماء اقلعي. مين اللي بيقول يعني الاية ما بتقولش وقال الله يا ارض ابلعي ماءك ويا سماء اقلاي ما بتقولش وقلنا يا ارض ابلعي ماءك ويا سماء. بيقول لك وقيل اتقال
مين اللي قال احنا اكيد فاهمين انه ربنا اللي قال لكن قال كده ازاي البناء للمجهول هنا هو اللي يخليك تفكر. طب ازاي ربنا قال للارض كده انتهى الامر ازاي
مباشرة من خلال ملاك من خلال قوانين الطبيعة من خلال ايه؟ الله اعلم. ما نعرفش لكن ومش هنعرف خلي بالك لكن هو ده الجمال بتاع الامر ان احيانا طريقة بناء الاية
تجعلك تفكر وبتسيب لك كده زي ايه فجوات مش واضحة عشان تستدعي الفكر عندك. لكن لو كانت وقال الله يا ارض ابلعي ماءك. خلاص واضحة لكن وقيل تخليك تستدعي للفكر دول مين اللي قال؟ الملايكة ولا ربنا
فتخليك تستدعي الفكر باستمرار الحاجات المهمة جدا انك لازم تاخد كل تحذير في القرآن بجدية تعرف ان كل كلمة نزلت لك تاخد منها العبرة سورة النبأ الاية اربعين ربنا بيقول انا انذرناكم عذابا قريبا
يوم ينظر المرء ما قدمت يداه ويقول الكافر يا ليتني كنت ترابا اكبر خدعة تخدعها لنفسك انك تقول ادي مش لي ويقول الكافر يا ليتني كنت ترابا. طب ده الكافر انا ما لي! انا مسلم. انا مسلم ابن مسلم. ده انا حجيت خمس مرات ست مرات. انا عملت عشرين عمرة
انت بتخدع نفسك ليه بقى لان الكفر له معنيين الكفر بالله الكفر بالدين وهناك الكفر بالنعمة كفر بالنعمة وده وارد علينا كلنا وارد وحتى الكفر بالدين مين فينا يضمن انه يموت مسلم
ده سيدنا يوسف بعد كل ده بيقول لك توفني مسلما. هو احنا ليه كده مغسلين وضامنين جنة فاوعى ابدا لما تيجي اية تتكلم عن الكفار او الكفر تشعر انها ما تخصكش. لا مين قال هزا الكلام؟ شف مسلا سورة البقرة مية اتنين وخمسين. هات كده البقرة مية
وخمسين تذكروني اذكركم واشكروا لي ولا تكفرون. يبقى الكفر هنا عكس الشكر مش الكفر عكس الايمان فاذكروني اذكركم واشكروا لي ولا تكفرون الكفر هنا عكس الشكر وده امر وارد بالنسبة للمسلمين جدا
طيب الاية في سورة النحل الاية اتنين وسبعين روح لسورة النحل اتنين وسبعين نعمل كده بوز على الفيديو لغاية ما تفتح وبعدين تشغل الفيديو تاني والله جعل لكم من انفسكم ازواجا
وجعل لكم من ازواجكم بنين وحفدة ورزقكم من الطيبات افبالباطل يؤمنون وبنعمة الله هم يكفرون بالباطل يؤمنون وبنعمة الله هم يكفرون. ازا هناك كفر بالنعمة وليس بالضرورة انه كفر بالله
ليس بالضرورة ان يبقى انسان بيعتنق دين اخر او ما بيعتنقش دين خالص عشان يبقى كافر. ممكن يبقى انسان مسلم وبيصلي وبيصوم وكل حاجة. لكنه كافر بالنعمة خلي بالك بقى يبقى كل
الايات دي نزلت لك انت مش لجيرانك مش تقرا الاية تقول لك ياه يا سلام لو جيراني بس آآ يفهموا الكلام ده ده يفيدهم جدا. يا سلام لو مراتي سيدي فاهم الكلام ده ده يفيدها جدا. يا اخي الكلام لك انت
ركز ركز انت مش قاعد عشان تعمل تقعد تحاكم الناس وتحط للناس آآ ليبلز ده كافر ده منافق ده مش عارف ايه. انت قاعد هنا عشان نفسك انت تعالوا بقى دلوقتي نشوف مفاتيح التدبر
مفاتيح التدبر العقلي احنا دلوقتي اللي هنعمله اننا حنا هنذكر مفاتيح التدبر بسرعة ثم باقي الدورة هنمسك مفتاح مفتاح نفصل فيه ونشرحه وناخد عليه امثلة. اول حاجة تعملها اول مفتاح من مفاتيح التدبر
ضع نفسك في كل جملة قرآنية وابحث عن الرسائل المباشرة والغير مباشرة المرسلة لقلبك لا عن الفقه يعني ايه كل جملة قرآنية وهنفهم يعني ايه الجملة القرآنية في الدرس اللي جاي
وايه الفرق بينها وبين الاية القرآنية وحط نفسك جواها حطي نفسك جوة ازاي هنفهم وتبحث عن الرسائل المرسلة لقلبك. رسائل مباشرة واضحة ورسائل اندايركت غير مباشرة ومش هنبحث عن الفقه احنا مش جايين عشان ندور على الحلال والحرام
المفتاح الثاني من مفاتيح التدبر. ابحث عن العلاقة بين جسم الاية الجسم الرئيسي بتاع كل اية والتزييل او نهاية الاية. هتلاقي كده الاية دايما بتنتهي ايه؟ والله غفور رحيم والله كذا. تلاقي كده في تذليل لكل اية
التثقيل ده هنبحس عن علاقة بينه وبين جسم الاية او العلاقة بين التذليل ده اللي هو نهاية الاية وبين الايات اللي بعدها تمام؟ طيب المفتاح التالت لاحظ بناء الاية مع ملاحظة ما هو زمان وما هو مكان
الاية مبنية بطريقة معينة شفها مبنية ازاي كده بتاع الاية وشف ايه فيها زمان قيمك. يعني مسلا الريال مسلا يقول مسلا الدنيا والاخرة. بنتكلم عن زمان. الدنيا هزا زمان لو قال السماوات والارض والجبال
هذا مكان مكان يخص الدنيا لو قال لي الجنة والنار هذا مكان لكن مكان يخص الاخرة. فتبقى شاعر مستشعر ايه هو زمان وايه هو مكان في الكلام اللي انت بتقراه
فكر في هذا مفتاح اخر فكر في التناسب بين الجملة القرآنية وموضوع السورة نفسه هنتعلم ازاي نفهم موضوع الصورة ايه وهنتعلم ازاي ان شاء الله نشوف التناسب والتناسق بين موضوع الجملة القرآنية وموضوع السورة نفسه
المفتاح الاخر هو فكر في العلاقة بين الاية والمقطع الذي وردت فيه يعني كل اية جت في مقطع من الايات. ايه العلاقة بين الاية وبين المقطع ده المفتاح الاخر من مفاتيح التدبر العقلي هو
اجمع الايات التي تناقش نفس الموضوع بسياقاتها حتى تكون سورة قرآنية لهذا الموضوع. يعني مسلا بنتكلم عن التقوى اجمع الايات اللي زكر فيها التقوى والمتقين بس بالسياقات بتاعتها كلها. كل اية بالسياق بتاعها اللي قبلها واللي بعدها لو درست كل الايات اللي زكر فيها المتقين والتقوى
بالسياقات بتاعتها هتكون سورة قرآنية عن التقوى عن النفاق يبقى تجيب كل الايات اللي ورد فيها النفاق او امراض القلوب او المنافقين بالسياقات بتاعتها مش مجرد ايات فقط. وتدرسها كلها دي تقف فيها بقى شهور. اهي دي ابحاث اقعد ابحث شهور
وهتخرج في النهاية بصورة قرآنية عن النفاق او عن المنافقين من مفاتيح التدبر ايضا انك تنظر في تناسب الايات في اول السورة مع الايات اللي في اخر السورة تجد في معزم سور القرآن الكريم. اول السورة له علاقة باخر السورة
من مفاتيح التدبر ايضا. وكل حاجة من دي زي ما باقول لك كده هناخد لها ايه درس ونشرحها وناخد عليها امسلة انظر في الايات انظر في تناسب الايات اللي في اول السورة
مع اواخر السورة السابقة. يعني هتلاقي دايما لو انت قريت القرآن وكأنه سورة واحدة هتجد ان اخر كل سورة له علاقة باول السورة اللي بعدها ايضا من مفاتيح التدبر لاحز الالتفات. هناك ظاهرة قرآنية اسمها ظاهرة الالتفات. في الافعال وفي الضمائر
وتفكر في الحكمة منها. اهي دي ظاهرة من اخطر ما يمكن ومن اصعب ما يمكن ودي اللي بتواجهنا وبسببها احنا بنترجم القرآن ترجمة جديدة ربنا سبحانه وتعالى تكلم عن الدار الاخرة
في حوالي خمسمائة موضع في القرآن الكريم بصيغة الماضي شيء مستقبلي حدث مستقبلي ربنا بيتكلم عنه بصيغة الماضي. وسيق الذين كفروا الى جهنم زمرا. ده خلاص سيقه في الماضي ده حدس مستقبلي ده اسمه التفات
ايضا ستجد ان هناك في الجملة الواحدة او في الاية الواحدة ربنا يتكلم بصيغة المضارع ثم ماضي ثم مضارع تاني. ده اسمه التفات هناك التفات في الضمائر ربنا يتكلم عن آآ بيتكلم مسلا بصيغة الجمع ماشي بصيغة مرة واحدة يقلب مفرد ثم يقلب جمع تاني. هذه ايضا
التفات وهو التفات في الضمائر. آآ جزاكم الله خيرا. بكده احنا انتهينا من الدرس التالت. وان شاء الله نلتقي في الدرس الرابع حيث نتكلم اول مفتاح من مفاتيح التدبر والسلام عليكم ورحمة الله وبركاته. وصلي اللهم على محمد وعلى ال محمد. السلام عليكم